CELEX: 
Language: ro
Date: 2016-04-08 00:00:00
Title: REGULAMENTUL DELEGAT (UE) …/… AL COMISIEI de rectificare a Regulamentului delegat (UE) 2016/341 de completare a Regulamentului (UE) nr. 952/2013 al Parlamentului European și al Consiliului în ceea ce privește normele tranzitorii pentru anumite dispoziții din Codul vamal al Uniunii, în cazul în care sistemele electronice relevante nu sunt încă operaționale, și de modificare a Regulamentului delegat (UE) 2015/2446

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (UE) nr. 952/2013 (codul), în concordanță cu Tratatul privind funcționarea Uniunii Europene (TFUE), deleagă Comisiei competența de a suplimenta anumite elemente neesențiale din cod, în conformitate cu articolul 290 din TFUE. Exercitându-și aceste competențe, Comisia a adoptat, la 17 decembrie 2015, Regulamentul delegat (UE) 2016/341 de completare a Regulamentului (UE) nr. 952/2013 al Parlamentului European și al Consiliului în ceea ce privește normele tranzitorii pentru anumite dispoziții din Codul vamal al Uniunii, în cazul în care sistemele electronice relevante nu sunt încă operaționale, și de modificare a Regulamentului delegat (UE) 2015/2446. Respectivul regulament delegat al Comisiei a stabilit dispoziții de aplicare generală pentru a completa codul în conformitate cu competențele delegate și cu scopul de a permite o aplicare clară și corectă a codului în perioada de tranziție, în cazul în care sistemele electronice necesare pentru aplicarea codului nu sunt încă pe deplin actualizate sau implementate.
            
            
               După intrarea în vigoare a Regulamentului delegat (UE) 2016/341, au fost identificate trimiteri greșite în anumite formulare din anexa 12, în partea referitoare la simplificări. În plus, au fost identificate anumite formulare care lipsesc din aceeași anexă și care au fost omise din anexă în mod neintenționat. Rectificarea acestor inexactități are o deosebită importanță pentru Comisie, pentru statele membre și pentru schimburile comerciale, constituind o condiție prealabilă obligatorie pentru punerea corectă în aplicare a legislației vamale a Uniunii. 
            
            
               Regulamentul (UE) nr. 952/2013 și Regulamentul delegat (UE) 2016/341 se aplică de la 1 mai 2016. Prin urmare, este necesar să se rectifice Regulamentul delegat (UE) 2016/341 pentru a înlocui formularele care conțin trimiteri problematice și a adăuga formularele care lipsesc cât mai repede posibil, astfel încât să existe formularele necesare pentru aplicarea codului. 
            
            
               2.CONSULTĂRI PREALABILE ADOPTĂRII ACTULUI
            
            
               A fost efectuată o consultare în conformitate cu alineatul (4) din Înțelegerea comună privind actele delegate dintre Parlamentul European, Consiliu și Comisia Europeană.
            
            
               La 17 martie 2016, proiectul de act legislativ a fost prezentat delegaților statelor membre în cadrul Grupului de experți în domeniul Codului vamal. Statele membre au fost de acord cu rectificarea propusă.
            
            
               3.ELEMENTELE JURIDICE ALE ACTULUI DELEGAT
            
            
               Anexa 12 din Regulamentul delegat (UE) 2016/341 al Comisiei trebuie rectificată pentru a remedia omisiunile și greșelile identificate.
            
            
               Întrucât aceste rectificări afectează substanța actului delegat, instrumentul adecvat este un regulament delegat al Comisiei de rectificare a Regulamentului delegat (UE) 2016/341. Acesta se va aplica dacă Parlamentul European sau Consiliul nu formulează nicio obiecție în termen de două luni, cu posibilitatea prelungirii acestei perioade cu încă două luni. 
            
            
               REGULAMENTUL DELEGAT (UE) …/… AL COMISIEI
            
            
               din 8.4.2016
            
            
               de rectificare a Regulamentului delegat (UE) 2016/341 de completare a Regulamentului (UE) nr. 952/2013 al Parlamentului European și al Consiliului în ceea ce privește normele tranzitorii pentru anumite dispoziții din Codul vamal al Uniunii, în cazul în care sistemele electronice relevante nu sunt încă operaționale, și de modificare a Regulamentului delegat (UE) 2015/2446
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii
                  1
               , în special articolul 279,
            
            
               întrucât:
            
            
               (1)După adoptarea Regulamentului delegat (UE) 2016/341
                  2
               , în partea referitoare la simplificări din anexa 12 la respectivul regulament delegat, în trei dintre formulare au fost identificate anumite inconsecvențe cu sistemele instituite de Codul vamal al Uniunii, inclusiv trimiteri la proceduri care nu mai există. Aceste inconsecvențe afectează claritatea juridică și ar trebui rectificate.
            
         
         
            
               (2)În plus, s-a constatat că anumite formulare au fost omise din greșeală, în aceeași parte referitoare la simplificări din anexa 12 la Regulamentul delegat (UE) 2016/341.
            
            
               (3)Prin urmare, Regulamentul delegat (UE) 2016/341 ar trebui rectificat în consecință.
            
            
               (4)Dispozițiile prezentului regulament ar trebui să se aplice de la 1 mai 2016, pentru a permite aplicarea integrală a Codului vamal al Uniunii,
            
            
               ADOPTĂ PREZENTUL REGULAMENT:
            
            
               Articolul 1
            
            
               Rectificări aduse Regulamentului delegat (UE) 2016/341
            
            
               În Regulamentul delegat (UE) 2016/341, anexa 12 se rectifică după cum urmează:
            
            
               (1)Formularele „Cerere de autorizație pentru utilizarea simplificărilor și înscrierea în evidențele declarantului”, „Cerere de autorizație pentru utilizarea simplificărilor, Formular de continuare — IMPORT)” și „Note explicative la diferitele casete ale formularului de cerere” se înlocuiesc cu formularele prevăzute în anexa I la prezentul regulament.
            
            
               (2)Se adaugă formularele prevăzute în anexa II la prezentul regulament.
            
            
            
               Articolul 2
            
            
               Intrarea în vigoare
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
            
               Se aplică de la 1 mai 2016.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
            
               Adoptată la Bruxelles, 8.4.2016.
            
            
               
                     Pentru Comisie
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  
                        Regulamentul (UE) nr. 952/2013 al Parlamentului European și al Consiliului din 9 octombrie 2013de stabilire a Codului vamal al Uniunii, JO L 269, 10.10.2013, p. 1.
               
               
                  
                     (2)
                  
                        Regulamentul delegat (UE) 2016/341 al Comisiei de completare a Regulamentului (UE) nr. 952/2013 al Parlamentului European și al Consiliului în ceea ce privește normele tranzitorii pentru anumite dispoziții din Codul vamal al Uniunii, în cazul în care sistemele electronice relevante nu sunt încă operaționale, și de modificare a Regulamentului delegat (UE) 2015/2446, JO L 69, 15.3.2016, p. 1.
               
            
      
    ---documentbreak--- 
      
         
         
            
               ANEXE
            
            
               la
            
            
               Regulamentul delegat al Comisiei
            
            
               de rectificare a Regulamentului delegat (UE) 2016/341 de completare a Regulamentului (UE) nr. 952/2013 al Parlamentului European și al Consiliului în ceea ce privește normele tranzitorii pentru anumite dispoziții din Codul vamal al Uniunii, în cazul în care sistemele electronice relevante nu sunt încă operaționale, și de modificare a Regulamentului delegat (UE) 2015/2446
            
            
               ANEXA I
            
            
               
                  
            
            
               
            
               
                  
               
               Note explicative la diferitele casete ale formularului de cerere
            
            
            
               Observație generală:
            
            
               Dacă este necesar, informațiile solicitate pot fi prezentate într-o anexă separată la formularul de cerere, cu trimitere la caseta formularului în cauză.
            
            
               Statele membre pot solicita informații suplimentare.
            
            
               1.
                     Se introduc numele complet și numărul EORI al solicitantului. Solicitantul este persoana căreia i se eliberează autorizația.
            
            
               1.a
                     Se indică numărul de identificare al societății.
            
            
               1.b
                     Se indică, dacă este cazul, orice număr de referință intern care face trimitere la prezenta cerere în autorizație.
            
            
               1.c
                     Se indică datele de contact corespunzătoare (persoană de contact, adresă de contact, număr de telefon, număr de fax, adresă de e-mail). 
            
            
               1.d
                     Se indică tipul de reprezentare pentru depunerea unei declarații, prin marcarea cu „X” a casetei corespunzătoare.
            
            
               2.
                     Se indică ce tip de simplificare (înscriere în evidențe, declarație simplificată sau vămuire centralizată) și ce regim vamal (de import și/sau de export) se solicită, prin marcarea cu „X” a casetei corespunzătoare.
            
         
         
            
               3.
                     Se indică codul corespunzător:
            
            
               1
                     prima cerere de autorizație 
            
            
               2
                     cerere de modificare sau de reînnoire a autorizației (se indică, de asemenea, numărul corespunzător al autorizației).
            
            
               4.a
                     Se indică dacă statutul operatorului economic autorizat este certificat; dacă „DA”, se introduce numărul corespunzător.
            
            
               4.b
                     Se indică tipul, numărul de referință și – dacă este cazul – data la care expiră autorizația sau autorizațiile corespunzătoare pentru care se utilizează simplificarea solicitată sau simplificările solicitate; în cazul în care autorizația tocmai a fost solicitată sau autorizațiile tocmai au fost solicitate, se indică tipul de autorizație solicitată sau de autorizații solicitate și data cererii. 
            
            
               5.
                     Informații privind contabilitatea principală, documentele comerciale, fiscale sau alte documente contabile.
            
            
               5.a
                     Se indică adresa completă a locului în care este ținută contabilitatea principală.
            
            
               5.b
                     Se indică tipul de contabilitate (pe suport electronic sau de hârtie, precum și tipul de sistem și software utilizat).
            
            
               6.
                     Se indică numărul formularelor de continuare anexate la prezenta cerere.
            
            
               7.
                     Informații privind evidențele (contabilitate privind operațiunile vamale).
            
            
               7.a
                     Se indică adresa completă a locului în care sunt ținute evidențele.
            
            
               7.b
                     Se indică tipul de evidențe (pe suport electronic sau de hârtie, precum și tipul de sistem și software utilizat).
            
            
               7.c
                     Se indică, dacă este cazul, alte informații relevante cu privire la evidențe.
            
            
               8.
                     Informații despre tipul de mărfuri și tranzacții.
            
            
               8.a
                     Se indică, dacă este cazul, codul NC corespunzător; alternativ, se indică cel puțin capitolul NC și descrierea mărfurilor.
            
            
               8.b
                     Se indică informațiile corespunzătoare pentru fiecare lună.
            
            
               8.c
                     Se indică informațiile corespunzătoare pentru fiecare lună.
            
            
               9.
                     Informații privind locurile autorizate unde se află mărfurile și biroul vamal responsabil.
            
            
               9.a și b
                     Se introduc numele, adresa și datele de contact complete. 
            
            
               10.
                     Se introduc numele, adresa și datele de contact complete ale birourilor vamale corespunzătoare unde mărfurile sunt plasate sub un regim vamal.
            
         
         
            
               11.
                     Se indică, dacă este cazul, numele, adresa și datele de contact complete ale biroului de supraveghere.
            
            
               12.
                     Se indică tipul de declarație simplificată, marcând cu „X” caseta corespunzătoare; în cazul utilizării unor documente comerciale sau a altor documente administrative, trebuie să se precizeze tipul documentelor utilizate.
            
            
               
            
               ANEXA II